[{"text_idx": "#000001", "text": "24. veebruaril sain suure au osaliseks, kui kajastasin Anne & Stiili veebis presidendi vastuvo\u0303tu galat, ja seda kohapealt, otse Estoniast. Ettevalmistus selleks aga algas mo\u0303ned na\u0308dalad varem, viimasele minutile ja\u0308i kaamera, kingade ja aksessuaaride hankimine. Ko\u0303ige lihtsamaks valikuks osutus kleidi ja soengu u\u0308le otsustamine."}, {"text_idx": "#000003", "text": "Valituks osutunud punane o\u0303htukleit on va\u0308idetavalt ka juba varem presidendi vastuvo\u0303tul ka\u0308inud ning valminud Evelin Kattai ka\u0308e all. Tegemist on va\u0308ga ha\u0308sti hoitud kleidiga, mis valminud 2000-2001 aasta kandis. Ta istub seljas ideaalselt, nagu olles justkui minu keha jaoks valmistatud. Kangas on kvaliteetne, ei kortsu ning kaunistab figuuri. Olen to\u0303eliselt o\u0303nnelik oma leiu u\u0308le! Maksma la\u0308ks ta 30 eurot ning vo\u0303in olla kindel, et kellelgi teisel sellist ei ole."}, {"text_idx": "#000006", "text": "Nii nagu 2017. aastal, kui ma esimest korda presidendi vastuvo\u0303ttu kajastamas ka\u0308isin, kandsin ka seekord aksessuaaridisainer Kadri Kruusi ka\u0308ekotti. Kui tollal saatis mind metallikula\u0308ikega lilla kott (mida olen juba ohtralt veel ja veel kandnud), siis seekord tundsin, et va\u0308limust ta\u0308iendaks tema uuem, sinine versioon. Kadri loomingust on mul juba neli ka\u0308ekotti, mida mo\u0303nuga kordamo\u0308o\u0308da kannan. Mulle meeldib tema naiseliku ja minimalistliku disainijoone kooslus."}, {"text_idx": "#000008", "text": "Juuksur Maarika Heeringu juures ka\u0308isin a\u0308ra juba varem samal na\u0308dalal, et va\u0308rv oleks kaunis ja va\u0308rske. Olen hakanud juuri tumedamaks va\u0308rvima, et ei peaks nii tihti va\u0308rvimas ka\u0308ima. Kuna enda juus ka tumepruun, siis ei hakka va\u0308ljakasv esialgu nii ruttu silma. Soeng pidi olema lihtne ning juuksed tagant kinni. O\u0303nneks oli mul abiks o\u0303de Caroline Arula, kes ta\u0308pselt minu kujutluspildis oleva soenguks vormida aitas."}]